S-2785/2021

Mál þetta, sem dómtekið var 2. september sl., er höfðað með ákæru, útgefinni af lögreglustjóranum á höfuðborgarsvæðinu 18. maí 2021, á hendur: „ J-kk-þgf G-kk-þgf, kt. [...], [...], [...], fyrir umferðarlagabrot, með því að hafa laugardaginn 19. september 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 16 ng/ml, amfetamín 735 ng/ml, díazepam 63 ng/ml, klónazepam 7,4 ng/ml, nordíazepam 44 ng/ml og tetrahýdrókannabínól 9,0 ng/ml) um Stakkahraun í Hafnarfirði, við veitingastaðinn Serrano, þar sem lögregla hafði afskipti af ákærða.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðalaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

I

Ákærði hefur fyrir dómi skýlaust játað að hafa framið brot þau sem honum eru gefin að sök í ákæru. Um málsatvik vísast til ákæruskjals. Er játning ákærða studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sökog eru brot hans rétt heimfærð til refsiákvæða í ákæru.

II

Ákærði er fæddur í [...]. Samkvæmt framlögðu sakavottorði, dagsettu 17. maí 2021, á ákærði að baki langan sakarferil sem nær aftur til ársins 2008. Frá þeim tíma er ákærði náði 18 ára aldri hefur hann ítrekað sætt refsingu fyrir ýmis brot gegn almennum hegningarlögum, lögum um ávana- og fíkniefni og umferðarlögum, líkt og um ræðir í máli þessu. Við ákvörðun refsingar ákærða nú koma til skoðunar nokkrir héraðsdómar þar sem ákærða hefur verið gerð refsing fyrir umferðarlagabrot. Er þar fyrst að nefna dóm frá 4. júlí 2014 þar sem ákærða var gerð refsing fyrir m. a. akstur undir áhrifum ávana- og fíkniefna og hann sviptur ökurétti í tólf mánuði frá þeim degi að telja. Þá var ákærða, með dómi 5. maí 2015, gerð sekt fyrir akstur sviptur ökurétti og 18. júní 2015 fyrir akstur undir áhrifum ávana- og fíkniefna og akstur sviptur ökurétti og hann sviptur ökurétti í tvö ár frá 10. júlí 2015. Var síðastgreindi dómurinn hegningarauki, sbr. 78. gr. almennra hegningarlaga nr. 19 /1940, vegna dómsins frá 5. maí 2015. Með dómi 8. október 2015, var ákærða gerð sekt fyrir akstur sviptur ökurétti og var dómurinn hegningarauki vegna eldri dóma. Á það einnig við, hvað varðar dóm frá 17. desember 2015 þar sem ákærða var gert að sæta fangelsi í þrjá mánuði fyrir m. a. akstur sviptur ökurétti og akstur undir áhrifum ávana- og fíkniefna. Var sá dómur m. a. hegningarauki vegna dómsins frá 8. október 2015. Þá er dómur frá 9. desember 2016 þar sem ákærða gert að sæta fangelsi í 60 daga fyrir m. a. akstur sviptur ökurétti og dómur frá 1 8. september 2017 vegna m. a. beggja framangreindra brota, einnig hegningarauki. Var ákærði þann 9. apríl 2019 dæmdur í tólf mánaða fangelsi vegna m. a. aksturs sviptur ökurétti og aksturs undir áhrifum ávana- og fíkniefna en var veitt reynslulausn 7. maí 2020, skilorðsbundið í eitt ár, vegna eftirstöðva refsingarinnar, 180 daga. Samkvæmt sakavottorði rauf ákærði skilorð reynslulausnarinnar 20. september 2020. Hefur hann þegar afplánað eftirstöðvar þeirrar refsingar. Nú síðast var ákærða gerð refsing með dómi 27. maí 2020 fyrir m. a. akstur sviptur ökurétti en hann var þá dæmdur í sex mánaða fangelsi.

Við ákvörðun refsingar verður samkvæmt framangreindu og að teknu tilliti til 3. mgr. 71. gr. almennra hegningarlaga við það miðað að ákærði sé nú í fjórða sinn gerð refsing fyrir akstur sviptur ökuréttindum en í fimm ta sinn fyrir akstur undir áhrifum ávana- og fíkniefna. Ákærði hefur ekki áður verið sakfelldur fyrir akstur undir áhrifum slævandi lyfja. Með hliðsjón af framangreindu, sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi ífimm mánuði.

Með vísan til dómvenju og sakarferils ákærða eru ekki efni til að skilorðsbinda refsingu ákærða.

Með vísan til þeirra lagaákvæða er greinir í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef M. A-kk-ef lögmanns, 196.254 krónur, að meðtöldum virðisaukaskatti, og ferðakostnað, aksturskostnað og fæðisdagpenin ga verjanda samtals 47.859 krónur. Þá greiði ákærði 229.199 krónur í annan sakarkostnað í samræmi við framlagt yfirlit ákæruvalds.

S-kvk-nf E-kvk-nf K-kvk-nf héraðsdómari kveður upp dóminn.

D Ó M S O R Ð:

Ákærði, J-kk-nf G-kk-nf, sæti fangelsi í fimm mánuði.

Á réttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef M. A-kk-ef lögmanns, 196.254 krónur, ferðakostnað, aksturskostnað og fæðisdagpeninga verjanda, samtals 47.859 krónur og 229.199 krónur í annan sakarkostnað.

S-kvk-nf E-kvk-nf K-kvk-nf (sign)